
BIROUL  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra proiectului de Lege pentru aprobarea Ordonanţei de urgenţă a Guvernului nr.30/2018 privind instituirea unor măsuri în domeniul fondurilor europene şi pentru completarea unor acte normative, trimis cu adresa nr. PLx.321/2018, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.
PREŞEDINTE,

   Marius – Constantin BUDĂI

RAPORT

asupra proiectului de Lege pentru aprobarea Ordonanţei de urgenţă a Guvernului nr.30/2018 privind instituirea unor măsuri în domeniul fondurilor europene şi pentru completarea unor acte normative
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci a fost sesizată, spre dezbatere în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.30/2018 privind instituirea unor măsuri în domeniul fondurilor europene şi pentru completarea unor acte normative.
Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de lege în şedinţa din 16 mai 2018.

La dezbaterea proiectului de lege s-a avut în vedere avizul favorabil al Comisiei pentru politică economică, reformă şi privatizare, avizul favorabil al Comisia pentru administraţie publică şi amenajarea teritoriului, avizul favorabil al Comisiei pentru sănătate şi familie şi avizul favorabil al Consiliului Legislativ.

Proiectul de lege supus dezbaterii are ca obiect de reglementare instituirea unor măsuri în domeniul fondurilor europene, precum şi modificarea şi completarea unor dispoziţii ale Ordonanţei de urgenţă a Guvernului nr.40/2015 şi ale art.193 din Legea nr.95/2006. Astfel, măsurile vizează: sporirea ritmului de implementare a programelor operaţionale, prin identificarea unor condiţii de decontare a unor cheltuieli eligibile în cadrul programului, deja efectuate de către beneficiarii de proiecte nefinalizate, şi includerea acestora în aplicaţii de plată către Comisia Europeană, în scopul îndeplinirii ţintelor de absorbţie în materia fondurilor europene, precum şi instituirea posibilităţii asigurării din bugetul de stat a sumelor necesare cofinanţării proiectelor cu finanţare europeană nerambursabilă, ai căror beneficiari sunt spitalele.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat proiectul de lege menţionat mai sus, în şedinţa din data de 12  septembrie 2018.

La lucrările Comisiei și-au înregistrat prezența un număr de 24 deputați, din totalul de 22 de membri.

La dezbaterea proiectului de lege au participat, în calitate de invitați, reprezentanți ai Ministerului Dezvoltării Regionale şi Administraţiei Publice şi ai Ministerului Finanțelor Publice.

În urma examinării proiectului de Lege pentru aprobarea Ordonanţei de urgenţă a Guvernului nr.30/2018 privind instituirea unor măsuri în domeniul fondurilor europene şi pentru completarea unor acte normative şi a opiniilor exprimate, deputații prezenți la lucrări au hotărât, cu majoritate  de voturi, să supună plenului Camerei Deputaţilor un raport de adoptare cu amendamentele admise prezentate în anexă
În raport cu obiectul şi conţinutul său, proiectul de lege face parte din categoria legilor ordinare.
	PREŞEDINTE,

Marius – Constantin BUDĂI
	SECRETAR,

Andrei POP


Şef serviciu

Giorgiana Ene

Consilier parlamentar

 Vasilica Popa

ANEXĂ

Amendamente admise

În urma dezbaterii, Comisia propune adoptarea proiectului de lege cu următoarele amendamente:
	Nr. crt.
	Text O.G. nr.  30/2018
	Text Senat
	Amendamente propuse
	Motivare 

	1. 
	
	Titlul legii:

LEGE 

pentru aprobarea Ordonanței de urgență a  Guvernului nr.  30/2018 privind instituirea unor măsuri în domeniul fondurilor europene şi pentru completarea unor acte normative
	NEMODIFICAT 
	

	2. 
	
	Articol unic.- Se aprobă Ordonanţa de urgenţă a Guvernului nr.30 din 18 aprilie 2018 privind instituirea unor măsuri în domeniul fondurilor europene şi pentru completarea unor acte normative, publicată în Monitorul Oficial al României, Partea I, nr.346 din 20 aprilie 2018.
	Articol unic.- Se aprobă Ordonanţa de urgenţă a Guvernului nr.30 din 18 aprilie 2018 privind instituirea unor măsuri în domeniul fondurilor europene şi pentru completarea unor acte normative, publicată în Monitorul Oficial al României, Partea I, nr.346 din 20 aprilie 2018, cu următoarele modificări şi completări:
	

	3. 
	Titlul ordonanţei:

ORDONANŢA DE URGENŢĂ 

privind instituirea unor măsuri în domeniul fondurilor europene şi pentru completarea unor acte normative
	
	NEMODIFICAT 
	

	4. 
	Art. I. - (1) În perioada de programare 2014-2020 sunt eligibile din fonduri europene structurale şi de investiţii cheltuielile aferente proiectelor nefinalizate finanţate de la bugetul de stat, din bugetele fondurilor speciale, bugete locale, din împrumuturi de la instituţii financiare internaţionale sau bănci de dezvoltare/cooperare internaţională.
	
	1. La articolul I, alineatul (1) se modifică şi va avea următorul cuprins:

„Art. I. - (1) În perioada de programare 2014-2020 sunt eligibile din fonduri europene structurale şi de investiţii cheltuielile aferente proiectelor nefinalizate finanţate integral sau parţial din bugetul de stat, din bugetul asigurărilor sociale de stat sau din bugetele fondurilor speciale, din bugete locale sau din bugetele instituţiilor finanţate integral din venituri proprii, din împrumuturi de la instituţii financiare internaţionale sau bănci de dezvoltare/cooperare internaţională sau finanţate în cadrul programelor operaţionale 2007-2013, din fonduri externe nerambursabile şi cofinanţare de la bugetul de stat.”

	Lărgirea ariei proiectelor nefinalizate, ale căror cheltuieli pot face obiectul decontării din fonduri europene, prin adăugarea proiectelor finanţate şi din alte bugete, respectiv finanţate integral sau parţial din bugetul de stat, din bugetul asigurărilor sociale, din bugetele instituţiilor finanţate integral din venituri proprii sau finanţate în cadrul programelor operaţionale 2007-2013, din fonduri externe nerambursabile şi cofinanţare de la bugetul de stat.

	5. 
	
	
	2. La articolul I, după alineatul (1) se introduce un nou alineat, alineatul (11), cu următorul cuprins:

„(11) Proiectele nefinalizate, finanţate prin Programul naţional de dezvoltare locală, aprobat prin Ordonanţa de urgenţă a Guvernului nr. 28/2013 pentru aprobarea Programului naţional de dezvoltare locală, aprobată prin Legea nr. 89/2015, cu modificările şi completările ulterioare, şi prin Ordonanţa de urgenţă a Guvernului nr. 6/2017 pentru modificarea şi completarea unor acte normative, precum şi pentru stabilirea unor măsuri privind realizarea investiţiilor finanţate din fonduri publice, aprobată cu modificări și completări prin Legea nr. 250/2017,  pot face obiectul decontării din fonduri europene structurale şi de investiţii, în perioada de programare 2014-2020.


	Se creează posibilitatea ca şi proiectele finanţate prin Programul naţional de dezvoltare locală să poată fi decontate din fonduri europene structurale şi de investiţii, în perioada de programare 2014-2020.

	6. 
	(2) În cazul proiectelor prevăzute la alin. (1), sumele cuvenite a fi rambursate beneficiarilor acestor proiecte se fac venit, la o poziţie distinctă, în bugetul din care a fost asigurată sursa de finanţare a cheltuielilor, conform regulilor de implementare ale programelor operaţionale.
	
	3. La articolul I, alineatul (2) se modifică şi va avea următorul cuprins: 

„(2) În cazul proiectelor prevăzute la alin.(1) și (11), sumele cuvenite a fi rambursate beneficiarilor acestor proiecte se fac venit, la o poziţie distinctă, în bugetul din care a fost asigurată sursa de finanţare a cheltuielilor sau se transferă în conturile programului operaţional 2007-2013 din care a fost finanţat proiectul, conform regulilor de implementare ale programelor operaţionale.”


	Corelare ca urmare a modificării alin.(1) şi a introducerii alin.(11).

	7. 
	
	
	4. La articolul I, după alineatul (2) se introduce un nou alineat, alineatul (3), cu următorul cuprins:

„(3) Prin excepţie de la alin.(2), pentru proiectele prevăzute la alin.(11), din sumele care se cuvin bugetului de stat, 25% se virează de către ordonatorii principali de credite cu rol de autoritate de management într-un cont distinct de venituri al bugetelor locale ale beneficiarilor unităţi administrativ - teritoriale şi vor fi utilizate pentru finanţarea cheltuielilor secţiunii de dezvoltare a acestor bugete, inclusiv pentru finanţarea părţii din proiect rămasă de executat la data aprobării finanţării din fonduri europene structurale şi de investiţii şi/sau plata corecţiilor financiare stabilite în cadrul proiectului. Sumele rămase neutilizate se reflectă în excedentul bugetului local şi vor fi utilizate în anul următor cu aceeaşi destinaţie.”
	Acest alineat este introdus ca o măsură de stimulare a beneficiarilor autorităţi publice locale, care implementează proiecte finanţate din Programul naţional de dezvoltare locală, ca aceştia să depună cereri de finanţare pentru aceste proiecte in cadrul programelor operaţionale. Aceeaşi prevedere este cuprinsă la art. I alin.(7) din OUG nr. 34/2015 privind reglementarea unor măsuri pentru stimularea absorbţiei fondurilor externe nerambursabile, care a fost aplicat de către POS Mediu în perioada de programare 2007-2013.

	8. 
	Art. II. - Ordonanţa de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020, publicată în Monitorul Oficial al României, Partea I, nr. 746 din 6 octombrie 2015, aprobată cu modificări şi completări prin Legea nr. 105/2016, cu modificările şi completările ulterioare, se completează după cum urmează:
	
	NEMODIFICAT 
	

	9. 
	1. La articolul 2 alineatul (3), după litera o) se introduce o nouă literă, litera p), cu următorul cuprins:
p) proiect nefinalizat - proiect care poate conţine mai multe elemente fizice sau componente sau articole sau activităţi şi care la data depunerii cererii de finanţare nu are finalizat integral cel puţin unul dintre acestea.
	
	NEMODIFICAT 
	

	10. 
	2. După articolul 15 se introduce un nou articol, articolul 151, cu următorul cuprins:
„Art. 151. -  (1) Beneficiarii/Liderii de parteneriat/Partenerii care au primit prefinanţare conform art. 15 alin. (1) pot justifica utilizarea acesteia prin cheltuieli eligibile cuprinse în cereri de rambursare, depuse conform termenelor prevăzute în legislaţia naţională în vigoare, aferente atât fondurilor externe nerambursabile, cât şi cofinanţării de la bugetul de stat.
	
	NEMODIFICAT 
	

	11. 
	(2) Ȋn cazul în care autoritatea de management autorizează cheltuieli eligibile cuprinse în cererile de rambursare prevăzute la alin. (1), aferente fondurilor externe nerambursabile şi cofinanţării de la bugetul de stat, contravaloarea acestora se deduce din valoarea prefinanţării, iar sumele respective nu se mai cuvin a fi rambursate beneficiarilor/liderilor de parteneriat/partenerilor, după caz.
	
	NEMODIFICAT 
	

	12. 
	(3) Autoritatea de management are obligaţia de a reîntregi contul de disponibil din fonduri externe nerambursabile din care a fost acordată prefinanţarea prin virarea sumei corespunzătoare cotei de cofinanţare dedusă potrivit alin. (2), din contul aferent cofinanţării asigurate de la bugetul de stat potrivit prevederilor art. 9 lit. a) în contul de disponibil din fonduri externe nerambursabile corespunzător.”
	
	NEMODIFICAT 
	

	13. 
	3. La articolul 21, după alineatul (8) se introduc două noi alineate, alineatele (81) şi (82), cu următorul cuprins:
(81)În cazul proiectelor implementate în parteneriat, format din două sau mai multe entităţi cu personalitate juridică, înregistrate în România şi/sau în statele membre ale Uniunii Europene, finanţate din fonduri europene, pentru partenerii publici externi care nu au obligaţia să se înregistreze fiscal în România potrivit legislaţiei fiscale din România, iar legislaţia incidentă acestora în ţara de origine le interzice să se înregistreze fiscal într-o altă ţară, autoritatea de management virează, după efectuarea verificărilor, valoarea cheltuielilor rambursabile în contul de disponibilităţi deschis de liderul de parteneriat la o bancă comercială, în vederea primirii de la autoritatea de management a sumelor aferente rambursării cheltuielilor eligibile efectuate la nivelul proiectului de partenerii publici externi neînregistraţi fiscal în România.
	
	NEMODIFICAT 
	

	14. 
	(82)Liderul de parteneriat are obligaţia de a vira, în valută, partenerilor publici externi neînregistraţi fiscal în România sumele primite în lei de la autoritatea de management, precum şi cofinanţarea stabilită prin acordurile de parteneriat, în termen de maximum 15 zile lucrătoare de la data încasării sumelor primite de la autoritatea de management. Diferenţele de curs valutar rezultate în urma efectuării de către liderul de parteneriat a plăţii în valută către partenerii publici externi neînregistraţi fiscal în România a sumelor primite în lei de la autoritatea de management se suportă de partenerii publici externi neînregistraţi fiscal în România.
	
	NEMODIFICAT 
	

	15. 
	Art. III. - După alineatul (2) al articolului 193 din Legea nr. 95/2006 privind reforma în domeniul sănătăţii, republicată în Monitorul Oficial al României, Partea I, nr. 652 din 28 august 2015, cu modificările şi completările ulterioare, se introduce un nou alineat, alineatul (21), cu următorul cuprins:
(21) Spitalele publice din reţeaua Ministerului Sănătăţii, beneficiare ale unor proiecte finanţate din fonduri europene în perioada de programare 2014-2020, pot primi, în completare, sume de la bugetul de stat, prin transferuri din bugetul Ministerului Sănătăţii, pentru finanţarea cofinanţării care trebuie asigurată de către beneficiari potrivit contractelor de finanţare sau acordurilor de parteneriat, după caz.”
	
	La articolul III, alineatul (21) al articolului 193 din Legea nr. 95/2006 privind reforma în domeniul sănătății, republicată în Monitorul Oficial al României, Partea I,                 nr. 652 din 28 august 2015, cu modificările și completările ulterioare, se modifică şi va avea următorul cuprins:

 „(21) Spitalele publice din reţeaua Ministerului Sănătăţii şi Ministerului Transporturilor, beneficiare ale unor proiecte finanţate din fonduri europene în perioada de programare 2014-2020, pot primi, în completare, sume de la bugetul de stat, prin transferuri din bugetul Ministerului Sănătăţii și Ministerului Transporturilor, după caz, pentru finanţarea cofinanţării care trebuie asigurată de către beneficiari potrivit contractelor de finanţare sau acordurilor de parteneriat.”

